THAI แรงสุดรอบ 2 ปีครึ่ง กูรูชี้กระแสนักท่องเที่ยวยังบูม-ต้นทุนลดลงหลังปฏิรูปองค์กร
THAI แรงสุดในรอบ 2 ปีครึ่ง โบรกฯประเมินกระแสนักท่องเที่ยวยังบูม-ต้นทุนลดลงจากการปฏิรูปองค์กร ล่าสุด ณ เวลา 15.00 น.ราคาอยู่ที่ 17.90 บาท บวก 0.90 บาท หรือ 5.29% มูลค่าการซื้อขาย 427.55 ล้านบาท
26 พ.ค. 2559

ผู้สื่อข่าวรายงานว่า ราคาหุ้น บริษัท การบินไทย จำกัด (มหาชน) หรือ THAI ณ เวลา 15.00 น.ราคาอยู่ที่ 17.90 บาท บวก 0.90 บาท หรือ 5.29% มูลค่าการซื้อขาย 427.55 ล้านบาท  โดยเปิดตลาดที่ 17.00 บาท ต่ำสุดที่ 16.90 บาท สูงสุดที่ 17.90 บาท โดยราคาหุ้นมีการปรับตัวเพิ่มขึ้นทำจุดสูงสุดในรอบ 2 ปี 6 เดือน นับตั้งแต่เดือน พ.ย.56 ที่เคยทำจุดสูงสุดไว้ที่ 19.90 บาท

โดย บล.ยูโอบี เคย์เฮียนประเมินได้รับผลบวกจากการท่องเที่ยวที่ยังแรงต่อเนื่องโดยเฉพาะจากนักท่องเที่ยวชาวจีนและการฟื้นตัวของนักท่องเที่ยวชาวรัสเซีย ต้นทุนลดลงจากการปฏิรูปองค์กรในปี 58 และการรับรู้ต้นทุนราคาน้ำมันที่ต่ำเต็มที่เมื่อเทียบกับปี 58 ที่ทำประกันราคาน้ำมันในระดับสูงที่ 80-90 เหรียญ/บาเรลล์ นอกจากนี้ THAI จะมีการประชุมนักวิเคราะห์เช้าวันนี้ (26 พ.ค. 59) ซึ่งคาดว่ามีมีมุมมองเชิงบวกจากการประชุมดังกล่าว
 